
	NACIONALINĖS ŽEMĖS TARNYBOS
PRIE APLINKOS MINISTERIJOS
KAUNO APYGARDOS ŽEMĖS TVARKYMO IR 
ADMINISTRAVIMO SKYRIAUS
VEDĖJAS

ĮSAKYMAS


DĖL KAUNO APSKRITIES PRIENŲ RAJONO ŠILAVOTO SENIŪNIJOS JIESTRAKIO KADASTRO VIETOVĖS ŽEMĖS REFORMOS ŽEMĖTVARKOS PROJEKTUI RENGTI TERITORIJOS TVIRTINIMO IR ŽEMĖS REFORMOS ŽEMĖTVARKOS PROJEKTO RENGIMO

2024 m. gruodžio 20 d.  Nr. 3RKĮ-777-(15.3.6 E.)
Kaunas

Vadovaudamasi Lietuvos Respublikos žemės įstatymo 32 straipsnio 3 dalies 6 punktu, Lietuvos Respublikos žemės reformos įstatymo 19 straipsniu, Žemės reformos žemėtvarkos projektų rengimo ir įgyvendinimo tvarkos aprašo, patvirtinto Lietuvos Respublikos Vyriausybės 1998 m. balandžio 1 d. nutarimu Nr. 385 „Dėl žemės reformos vykdymo kaimo gyvenamojoje vietovėje“, 3 punktu, Žemės reformos žemėtvarkos projektų ir jiems prilyginamų žemės sklypų planų rengimo ir įgyvendinimo metodikos, patvirtintos Lietuvos Respublikos žemės ir miškų ūkio ministerijos 1998 m. balandžio 23 d. įsakymu Nr. 207 „Dėl Žemės reformos žemėtvarkos projektų ir jiems prilyginamų žemės sklypų planų rengimo ir įgyvendinimo metodikos patvirtinimo“, 27, 28 ir 29 punktais ir veikdama pagal Nacionalinės žemės tarnybos prie Aplinkos ministerijos direktoriaus 2024 m. rugpjūčio 8 d. įgaliojimą Nr. 1Į-368-(1.7 E.) ,,Dėl teritorijų planavimo dokumentų ir žemės valdos projektų rengimo ir tvirtinimo, kitų funkcijų atlikimo“ ir atsižvelgdama į UAB „Arvimeda“ projekto autorės Nomedos Vilčinskaitės parengtą Kauno apskrities Prienų rajono (savivaldybės) Šilavoto  seniūnijos Jiestrakio kadastro vietovės laisvos žemės fondo žemės planą ir laisvos žemės fondo plotų nustatymo bylą:
1. N u s p r e n d ž i u rengti Kauno apskrities Prienų rajono (savivaldybės) Šilavoto seniūnijos Jiestrakio kadastro vietovės žemės reformos žemėtvarkos projektą.
2. T v i r t i n u: 
2.1. 231,2506 ha ploto teritoriją Kauno apskrities Prienų rajono (savivaldybės) Šilavoto seniūnijos Jiestrakio kadastro vietovės žemės reformos žemėtvarkos projektui rengti ir jos ribas (pridedama);
2.2. Kauno apskrities Prienų rajono Šilavoto seniūnijos Jiestrakio kadastro vietovėje nustatytus laisvos valstybinės žemės fondo žemės (LŽF) plotus pagal pridedamą žiniaraštį.
3. N u s t a t a u, kad:
3.1. Kauno apskrities Prienų rajono (savivaldybės) Šilavoto seniūnijos Jiestrakio kadastro vietovės žemės reformos žemėtvarkos projekto rengimo pradžia – 2025 m. vasario 11 d.;
3.2. asmenys, pageidaujantys šio įsakymo 2.1 papunktyje nurodytoje teritorijoje pirkti arba nuomoti žemės iš valstybės prašymus gali pateikti Nacionalinės žemės tarnybai prie Aplinkos ministerijos iki 2025 m. sausio 28 d.;
3.3. Kauno apskrities Prienų rajono (savivaldybės) Šilavoto seniūnijos Jiestrakio kadastro vietovės žemės reformos žemėtvarkos projektas turi būti parengtas iki 2025 m. birželio 30 d.
4. Į p a r e i g o j u:
	4.1. Nacionalinės žemės tarnybos prie Aplinkos ministerijos Kauno apygardos žemės tvarkymo ir administravimo skyriaus vyr. specialistę Liuciją Rinkevičiūtę nedelsiant inicijuoti informacijos spaudoje paskelbimą apie šio įsakymo 2.1 papunktyje nurodytoje teritorijoje pradedamą rengti žemės reformos žemėtvarkos projektą;
	4.2. Nacionalinės žemės tarnybos prie Aplinkos ministerijos Kauno apygardos žemės tvarkymo ir administravimo skyriaus vyr. specialistę Liuciją Rinkevičiūtę šį įsakymą per 1 darbo dieną nuo jo priėmimo paskelbti Nacionalinės žemės tarnybos prie Aplinkos ministerijos interneto svetainėje (adresas – http://www.nzt.lrv.lt).
Šis įsakymas gali būti skundžiamas Nacionalinės žemės tarnybos prie Aplinkos ministerijos direktoriui Lietuvos Respublikos žemės reformos įstatymo 18 straipsnio ir Išankstinio ginčų nagrinėjimo Nacionalinėje žemės tarnyboje prie Aplinkos ministerijos ne teismo tvarka taisyklių, patvirtintų Nacionalinės žemės tarnybos prie Aplinkos ministerijos direktoriaus 2024 m. gegužės 10 d. įsakymu Nr. 1P-139-(1.1 E.) „Dėl Išankstinio ginčų nagrinėjimo Nacionalinėje žemės tarnyboje prie Aplinkos ministerijos ne teismo tvarka taisyklių patvirtinimo“, nustatyta tvarka ir terminais.

